CELEX: 62014TN0820
Language: el
Date: 2014-12-20 00:00:00
Title: Υπόθεση T-820/14: Προσφυγή της 20ής Δεκεμβρίου 2014 — Delta Group agroalimentare κατά Επιτροπής

23.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/43
            
         Προσφυγή της 20ής Δεκεμβρίου 2014 — Delta Group agroalimentare κατά Επιτροπής
   (Υπόθεση T-820/14)
   (2015/C 065/59)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Delta Group agroalimentare Srl (Porto Viro, Ιταλία) (εκπρόσωπος: V. Migliorini, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να αναγνωρίσει ως άκυρους και ανυπόστατους και εν πάση περιπτώσει να ακυρώσει, αφενός, την επιστολή Ref. SM/FUN S/2622874 της 28ης Ιουλίου 2014, που απέστειλε ο Jerzy Plewa, Γενικός Διευθυντής της Ευρωπαϊκής Επιτροπής στη Γενική Διεύθυνση Γεωργίας και Αγροτικής Ανάπτυξης, στον Felice Assenza, Γενικό Διευθυντή διεθνών πολιτικών και Ευρωπαϊκής Ένωσης στο Υπουργείο γεωργικής και δασικής πολιτικής, και της οποίας η προσφεύγουσα έλαβε γνώση κατόπιν της προσβάσεως στα έγγραφα στις 19 Νοεμβρίου 2014, καθόσον η επιστολή αυτή απορρίπτει την αίτηση της Ιταλίας σχετικά με τα μέτρα στήριξης αριθ. 6 έως 9 τα οποία ζήτησε βάσει του άρθρου 220 του κανονισμού (ΕΕ) 1308/2013, ειδικότερα δε εκείνα που αφορούν τις επιχειρήσεις σφαγής ζώων που θανατώνονται σε εκτέλεση των υγειονομικών μέτρων κατά της μετάδοσης της γρίπης των πτηνών και εκείνα που αφορούν τις σχετικές εμπορικές ζημίες, και, αφετέρου, τον εκτελεστικό κανονισμό της Επιτροπής (ΕΕ) 1071/2014 της 10ης Οκτωβρίου 2014, σχετικά με έκτακτα μέτρα στήριξης για τους τομείς των αυγών και του κρέατος πουλερικών στην Ιταλία, που δημοσιεύθηκε στην Επίσημη Εφημερίδα της Ευρωπαϊκής Ένωσης στις 11.10.2014, καθόσον αποκλείει από τα μέτρα στήριξης που ελήφθησαν βάσει του άρθρου 220 του κανονισμού (ΕΕ) 1308/2013 τις επιχειρήσεις σφαγής ζώων που θανατώνονται σε εκτέλεση των υγειονομικών μέτρων κατά της μετάδοσης της γρίπης των πτηνών και εκείνα που αφορούν τις σχετικές εμπορικές ζημίες,
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της η προσφεύγουσα προβάλλει τρεις λόγους ακυρώσεως.
   
               1.
            
            
               Ο πρώτος λόγος αφορά παράβαση του άρθρου 40, παράγραφος 2, ΣΛΕΕ και, ειδικότερα, παραβίαση της αρχής της απαγορεύσεως των διακρίσεων, πρόδηλη πλάνη εκτιμήσεως και κατάχρηση εξουσίας.
               
                           —
                        
                        
                           Η προσφεύγουσα ισχυρίζεται συναφώς ότι, εφόσον τα ίδια μέτρα βιοασφάλειας που προκάλεσαν ζημία στις εγκαταστάσεις εκτροφής ωοπαραγωγών ορνίθων των πόλεων Imola, Lugo, Mordano και Occhiobello, που έτυχαν των μέτρων στήριξης του κανονισμού (ΕΕ) 1071/2014, προκάλεσαν ζημία και στην προσφεύγουσα που επρόκειτο να παραλάβει τα θανατωθέντα ζώα και να προβεί στη σφαγή τους και στη μεταπώλησή τους στους πελάτες της, το να αποκλειστεί από τα μέτρα στήριξης η επιχείρηση που επρόκειτο να παραλάβει για διάθεση στο εμπόριο τα μολυνθέντα ζώα και να υπαχθεί στα μέτρα αυτά μόνο η επιχείρηση εκτροφής τους ισοδυναμεί με παράνομη διάκριση μεταξύ επιχειρηματιών του κλάδου, κατά παράβαση του άρθρου 40, παράγραφος 2, ΣΛΕΕ. Το άρθρο 40, παράγραφος 2, ΣΛΕΕ προβλέπει εξάλλου ρητώς «ενισχύσεις τόσο για την παραγωγή όσο και για την εμπορία των διαφόρων προϊόντων».
                        
                     
         
               2.
            
            
               Ο δεύτερος λόγος αφορά παράβαση του άρθρου 220 του κανονισμού (ΕΕ) 1308/2013.
               
                           —
                        
                        
                           Η προσφεύγουσα ισχυρίζεται συναφώς ότι το άρθρο 220, παράγραφος 1, στοιχείο α', του κανονισμού (ΕΕ) 1308/2013, προβλέπει μέτρα στήριξης για την αγορά για να ληφθούν υπόψη οι περιορισμοί στις εμπορικές συναλλαγές οι οποίοι μπορούν να προκύψουν από την εφαρμογή μέτρων για την αποτροπή της εξάπλωσης ασθενειών των ζώων. Η ζημία που προκύπτει για τις συναλλαγές συνιστά συνεπώς τη ζημία που πρέπει να αποκατασταθεί στο πλαίσιο των μέτρων του άρθρου 220 του κανονισμού (ΕΕ) 1308/2013 και δεν μπορεί να θεωρηθεί έμμεση ζημία σε σχέση με τη ζημία που προκύπτει για το στάδιο που προηγείται των εμπορικών συναλλαγών (ζημίες που προκαλούνται στην εκτροφή).
                        
                     
         
               3.
            
            
               Ο τρίτος λόγος αφορά παράβαση ουσιώδους τύπου και ειδικότερα του άρθρου 5 του κανονισμού (ΕΕ) 182/2011.
               
                           —
                        
                        
                           Η προσφεύγουσα ισχυρίζεται συναφώς ότι η απόφαση της Επιτροπής να απορρίψει την αίτηση της Ιταλίας να περιληφθούν στα μέτρα στήριξης οι εμπορικές επιχειρήσεις και οι εμπορικές ζημίες που διαλαμβάνονται στην προσβαλλόμενη επιστολή ελήφθη χωρίς προηγούμενη γνώμη της επιτροπής για την κοινή οργάνωση των γεωργικών αγορών και συνεπώς κατά παράβαση των ουσιωδών τύπων που προβλέπει το άρθρο 5 του κανονισμού (ΕΕ) 182/2011, που εφαρμόζεται δυνάμει της παραπομπής που πραγματοποιεί το άρθρο 229 του κανονισμού (ΕΕ) 1308/2013, το οποίο μνημονεύεται στο άρθρο 220 του ίδιου κανονισμού.